open-index/open-wikipedia-markdown huggingface dataset:
Silvia

**Silvia** on latinalaisperäinen naisen etunimi, Silvius-nimen naispuolinen vastine, joka esiintyy myös muodossa Sylvia. Nimi on johdettu latinan metsää tarkoittavasta sanasta *silva*., 

Suomessa nimi Silva on 1900-luvun alusta vuoden 2019 loppuun mennessä annettu 1323 henkilölle.

## Tunnettuja Silvia-nimisiä

* Silvia (s. 1943), Ruotsin kuningatar
* Pyhä Silvia (n. 515–592), paavi Gregorius Suuren äiti, pyhimys
* Sílvia Alberto (s. 1981), portugalilainen televisiojuontaja ja näyttelijä
* Silvia Andersen (1966–2017), saksalainen näyttelijä
* Silvia Calvó i Armengol (s. 1969), andorralainen poliitikko ja ministeri
* Silvia Cartwright (s. 1943), Uuden-Seelannin entinen kenraalikuvernööri
* Silvia Chivás (s. 1954), kuubalainen pikajuoksija ja olympiavoittaja 
* Silvia Di Pietro (s. 1993), italialainen vapaa- ja perhosuimari
* Silvia Federici (s. 1942), italialais-yhdysvaltalainen historiantutkija, kansalaisaktivisti ja marxilainen feministi
* Silvia Hosseini (s. 1962), suomalais-iranilainen esseisti, kriitikko ja opettaja
* Silvia Manrique (s. 1973), espanjalainen maahockeypelaaja ja olympiavoittaja
* Silvia Meseguer (s. 1989), espanjalainen jalkapalloilija
* Silvia Modig (s. 1976), suomenruotsalainen radio- ja televisiotoimittaja, Vasemmistoliiton kansanedustaja 
* Silvia Moi (s. 1978), norjalainen oopperalaulaja
* Silvia Neid (s. 1964), saksalainen jalkapallovalmentaja
* Silvia Parera (s. 1969), espanjalainen uimari
* Silvia Persico (s. 1997), italialainen maantiepyöräilijä
* Silvia Pinal (1931–2024), meksikolainen näyttelijä ja poliitikko
* Silvia Poll (s. 1970), nicaragualais-costaricalainen uimari
* Silvia Rannamaa (1918–2007), virolainen kirjailija
* Sílvia Rebelo (s. 1989), portugalilainen jalkapalloilija
* Silvia Richards (1916–1999), yhdysvaltalainen elokuvakäsikirjoittaja
* Silvia Rupil (s. 1985), italialainen hiihtäjä
* Silvia Saint (s. 1976), tšekkiläinen pornonäyttelijä
* Silvia Sardone (s. 1982), italialainen poliitikko ja europarlamentaarikko
* Silvia Soler Espinosa (s. 1987), espanjalainen tennispelaaja
* Silvia Sperber (s. 1965), saksalainen ampuja
* Silvia Ziche (s. 1967), italialainen sarjakuvataiteilija

## Kuvitteellisia Silvia-nimisiä

* Rhea Silvia, roomalaisen legendan mukaan Romuluksen ja Remuksen äiti
* Silvia, Valentinen rakastettu William Shakespearen näytelmässä Kaksi nuorta veronalaista
* Silvia, Kauko Röyhkän romaanissa Silvia
* Silvia Marklund, tv-sarjassa *[[Salatut elämät]]*
* Silvia Night, henkilöhahmo televisio-ohjelmassa *Sjáumst með Silvíu Nótt*

## Nimen muita merkityksiä
* Nissan Silvia, Nissanin automalli
* Silvia Regina, Silja Linen autolautta, nykyään M/S Stena Saga
* *[[Silvia (kirja)|Silvia]]*, Kauko Röyhkän romaani vuodelta 1997.

## Lähteet

## Aiheesta muualla
Johann Friedrich Fasch

**Johann Friedrich Fasch** (15. huhtikuuta 1688 – 5. joulukuuta 1758) oli saksalainen säveltäjä. 

Fasch syntyi Buttelstädtissa ja opiskeli Johann Kuhnaun johdolla Leipzigissa. Vuonna 1714 hän pääsi viulistiksi bayreuthilaiseen orkesteriin. Vuodesta 1722 lähtien Fasch toimi kapellimestarina Zerbstissä. Hän toimi tässä virassa kuolemaansa saakka.

Fasch sävelsi muun muassa kantaatteja, konserttoja, sinfonioita ja kirkkomusiikkia. Hän sävelsi myös neljä oopperaa, mutta ne ovat kadonneet.

## Aiheesta muualla
* 
* Baroque Composers and Musicians
Luettelo kitarakonsertoista

Tämä on luettelo kitaralle ja orkesterille sävelletyistä konsertoista. Kitarakonsertot on järjestetty säveltäjän sukunimen mukaan. 

*Malcolm Arnold: Kitarakonsertto opus 67
*Mario Castelnuovo-Tedesco: Kitarakonsertto D-duuri, opus 99
*Mauro Giuliani: Kolme kitarakonserttoa (opukset 30, 36 ja 70)
*Kimmo Hakola: Kitarakonsertto
*Wulfin Lieske: *LUXOR* (sähkökitarakonsertto)
*Joaquín Rodrigo: *[[Concierto de Aranjuez]]*
*Joaquín Rodrigo: *[[Fantasía para un gentilhombre]]*
*Jukka Tiensuu: Kitarakonsertto
*Heitor Villa-Lobos: Kitarakonsertto
*Aki Yli-Salomäki: *Smaller and Smaller*
Mauro Giuliani

**Mauro Giuliani** (27. heinäkuuta 1781 – 8. toukokuuta 1829) oli italialainen säveltäjä ja kitaristi.

Giuliani syntyi Biscegliessä, mutta muutti lapsena Barlettaan. Hän opiskeli aluksi sellon ja mahdollisesti myös viulun soittoa. Myöhemmin Giuliani omistautui kitaralle. Vuonna 1806 hän muutti Wieniin. Hän aloitti sävellystensä julkaisun vuonna 1807. Vuonna 1819 Giuliani palasi Italiaan, jossa hän kuoli vuonna 1829.

Giulianin tuotantoon kuuluu muun muassa kolme kitarakonserttoa ja *[[Sevillan parturi]]* -oopperan alkusoiton sovitus kahdelle kitaralle.

## Aiheesta muualla
* ﻿The Biography of Mauro Giuliani 1781-1829 
*Vapaasti käytettävissä olevia Giulianin partituureja. Mutopia Project.
FC Venus

**FC Venus** on Joona Tenan ohjaama kesään 2005 sijoittuva romanttinen komedia naisista, miehistä ja jalkapallosta. Elokuvan päähenkilöt ovat Anna (Minna Haapkylä) ja Pete (Petteri Summanen). *FC Venus* kuvattiin Nakkilan Villilä Studioilla sekä Porissa ja Helsingissä.

Elokuvan esitysoikeudet on myyty muun muassa Japaniin ja Saksaan, joissa se on esitetty televisiossa. Elokuvan käsikirjoitus puolestaan myytiin Saksaan, jossa valmistui *[[FC Venus - Made in Germany]]* vuonna 2006. Elokuvaa edeltävistä tapahtumista on käsikirjoittaja Katri Manninen kirjoittanut romaanin *FC Venus: Anna ja Pete* (WSOY, 2005).

## Juoni
Pete pelaa jalkapalloa surkeassa mutta yli-innokkaassa seiskadivarin joukkueessa. Miehet pelaavat, katsovat ja ajattelevat vain jalkapalloa. Anna puolestaan inhoaa koko lajia, mutta rakkaus Peteen voittaa vastenmielisyyden jalkapalloa kohtaan.
Parisuhteen harmonia on kuitenkin koetuksella, kun Anna saa kuulla, että Pete aikoo kuluttaa kesälomansa pelikavereidensa kanssa jalkapallon MM-kisoissa Saksassa. Rupujoukkueen kallis matka on etusijalla ja Anna on jäämässä kakkoseksi.

Suutuksissaan Anna lyö Peten kanssa vedon: Anna kokoaa miesten joukkueen jäsenten vaimoista ja tyttöystävistä oman joukkueen, joka haastaa miehet loppukesästä otteluun. Jos naiset voittavat, miehet lopettavat jalkapallon pelaamisen ja katsomisen. Jos taas miehet voittavat, naiset eivät enää koskaan motkota miesten harrastuksesta sekä kustantavat miesten MM-kisaliput Saksaan. Näin syntyy naisten joukkue FC Venus.

Elokuva seuraa naisten koko kesän kestävää pikakurssia jalkapallon saloihin. Naisten joukkue saa lopulta myös valmentajan mutkien kautta, kun Annan jättänyt isä, kuuluisa valmentaja Lauri Rautakoski, alkaa valmentaa joukkuetta. Vaikka naiset lopulta oppivatkin, mitä paitsio tarkoittaa, he oppivat myös paljon uutta naisten ja miesten maailmoista. Erityisesti Anna ja Pete joutuvat miettimään, millaiseen peliin he ovat lähteneet mukaan. Rakkaus on vaakalaudalla, kun panokset kasvavat ja säännöt muuttuvat.

## Näyttelijät

**FC Venus** (Naiset)

**FC Heman** (Miehet)

Elokuvassa esiintyvät cameorooleissa jalkapalloilijat Mikael Forssell, Aki Riihilahti ja Sanna Valkonen sekä rap-artisti Elastinen.

## Lähteet

## Aiheesta muualla
*FC Venus Villilä Studioiden sivuilla 
* Juha Rosenqvist: Pallo on pyöreä. Film-o-holic.com 15.6.2006.
Amadinda

:*[[Amadinda Percussion Group|Amadinda]] on myös [[unkari]]lainen [[lyömäsoitin]]yhtye.*

**Amadinda** (), on afrikkalainen ksylofonin kaltainen idiofoninen lyömäsoitin. Se valmistetaan tavallisesti puusta. Amadindassa on kaksitoista kieltä. Soitinta käytetään erityisesti ugandalaisessa perinnemusiikissa. Amadinda eroaa akadinda -nimisestä soittimesta kooltaan ja kieltensä määrällä.
Multilineaarikuvaus

Funktio f: R^{n \times m} \to B on **multilineaarikuvaus**, jos f(x_1, x_2, \ldots, x_m) on lineaarinen jokaisen pystyriviargumenttinsa suhteen.

## Esimerkit
Determinantti-funktio on multilineaarifunktio pystyriviensä suhteen, koska jos x_1, \ldots, x_i, \ldots, x_m ja y_i ovat pystyvektoreita, niin

det(x_1, \ldots, x_i + y_i, \ldots, x_m) =
det(x_1, \ldots, x_i, \ldots, x_m) + det(x_1, \ldots, y_i, \ldots, x_m).

## Aiheesta muualla
* Vektoriavaruuksien tensoritulot
Giuseppe Meazza

**Giuseppe Meazza** (23. elokuuta 1910 Milano – 21. elokuuta 1979 Lissone) oli italialainen jalkapalloilija, kaksinkertainen maailmanmestari ja kolminkertainen Italian mestari.

Meazza pelasi Interissä 361 ottelua, joissa teki 243 maalia. Italian mestaruuden hän saavutti joukkueessa vuosina 1930, 1938 ja 1940. Myöhemmin urallaan hän pelasi myös Interin verivihollisen AC Milanin paidassa, samoin kuin Juventuksessa ja Atalantassa.

Meazza oli mukana Italian maajoukkueessa sekä 1934 että 1938 MM-kisoissa, joissa molemmissa Italia saavutti maailmanmestaruuden. Maajoukkueessa hän pelasi kaikkiaan 53 ottelua ja teki 33 maalia.

Meazzan mukaan on nimetty Milanon *[[Stadio Giuseppe Meazza]]*.

## Lähteet

## Aiheesta muualla
Tom Söderdahl

**Tom Söderdahl** (s. 27. marraskuuta 1971 Pori) on suomalainen entinen triathlonisti, joka oli lajissaan yksi maailman huipuista. 

Söderdahl on erikoistunut triathlonin pisimmälle eli lajin alkuperäiselle niin sanotulle *Ironman*-matkalle, jossa yhtämittaisesti suoritetaan 3,8 kilometrin avovesiuinti, 180 kilometrin maantiepyöräily ja maratonjuoksu (42,195 km). 

Söderdahlin ennätys matkalta on 8 tuntia, 24 minuuttia ja 17 sekuntia Rothista vuodelta 2003. Hänen parhaat saavutuksensa ovat lajin arvostetuimman kilpailun Havaijin Ironman-kisan 8. sija vuodelta 2005, *Ironman USA* -kilpailun toinen sija vuodelta 2005, Rothin Ironman-kisan neljäs sija vuodelta 2003 ja Floridan Ironman-kisan kuudes sija vuodelta 2004. Ennen ammattilaissarjaan siirtymistä hän voitti Konalla ikäsarjansa vuonna 2001 (25-29 -vuotiaat) ja uudelleen 30-vuotiaana vuonna 2002. Hän on osallistunut Havaijin kisaan vuosittain vuodesta 2000 lähtien. Vuonna 2006 hän tuli Havaijin kisassa sijalle 27.

Söderdahl edusti urallaan porilaista Koiviston Iskua.

## Yksityiselämä
Porista kotoisin oleva Söderdahl on jo pitkään asunut Jyväskylän seudulla. Hänellä on avovaimo Tuula ja poika Severi (s. 2003). He asuvat Jämsänkoskella.

## Lähteet

## Aiheesta muualla
* Suomen Triathlonliitto ry
Khafre

**Khafre** tai **Khaefra**, kreikaksi **Khefren**, oli muinaisessa Egyptissä Vanhan valtakunnan aikaan hallinnut faarao. Hän oli neljännen dynastian neljäs faarao ja faarao Khnum Khufun poika sekä edeltäjänsä faarao Djedefran nuorempi veli. Khaefra tunnetaan etenkin Gizan toiseksi suurimman pyramidin, Khefrenin pyramidin rakennuttajana. Ei ole päästy yksimielisyyteen siitä, onko Gizan sfinksi hänen vai faarao Khnum Khufun rakennuttama.
Yang Yang (S)

**Yang Yang (S)** (, s. 14. syyskuuta 1977) on kiinalainen entinen kaukalopikaluistelija. 

Yang Yang on viisinkertainen henkilökohtainen maailmanmestari ja nelinkertainen joukkuemaailmanmestari. Lisäksi hänellä on henkilökohtaisista kisoista kaksi MM-hopeaa ja yksi -pronssi, ja joukkue-MM-kisoista yksi hopea. Olympialaisissa hän on saavuttanut neljä hopeaa ja yhden pronssin: Naganossa 1998 hopeaa 3&nbsp;000 m viestissä, 500 metrillä ja 1&nbsp;000 metrillä sekä Salt Lake Cityssä 2002 hopeaa 3&nbsp;000 metrin viestissä ja pronssia 1&nbsp;000 metrillä.

Yang Yang aloitti luistelemisen vuonna 1983.  Hän on 165 senttimetriä pitkä ja painaa 60 kiloa. Hän käyttää nimessään S-kirjainta erotukseksi lähes samannimisestä kollegastaan Yang Yang (A):sta.
Giuseppe Bonno

**Giuseppe Bonno** (29. tammikuuta 1711 Wien – 15. huhtikuuta 1788 Wien) oli itävaltalainen säveltäjä, jolla oli italialaisia sukujuuria. Hänen tuotantoonsa kuuluu muun muassa oratorioita ja messuja.

Bonno syntyi Wienissä ja opiskeli Napolissa Francesco Duranten ja Leonardo Leon johdolla. Palatessaan Wieniin hän alkoi toimia hovisäveltäjänä ja kapellimestarina. 

## Lähteet
Tiber

**Tiber** () on Italian kolmanneksi pisin joki. Se virtaa Fumaiolo-vuorelta Tyrrhenanmereen 405 kilometrin matkan. Joen valuma-alue 18&nbsp;000&nbsp;km². Joki virtaa muun muassa Rooman halki.

Jokea pitkin voi purjehtia Välimereltä Roomaan asti, ja menneinä aikoina se tarjosi paljon paremman kulkureitin kuin maantiet. Niinpä kaupunki voitiin rakentaa niin syvälle sisämaahan, että sitä oli helppo puolustaa laivastohyökkäyksiltä. Toisaalta ennen tulvavallien rakentamista joki tulvi säännöllisesti kaupungin alaviin osiin. Sen vesi ei ollut juomakelpoista, joten talousvesi hankittiin kaivoista ja myöhemmin akvedukteja pitkin kaukaa vuoristoista.

## Lähteet

## Aiheesta muualla
Pepi II

**Pepi II** eli **Phiops II Neferkara** oli muinaisen Egyptin faarao 6. dynastian loppupuolella. Hänen pitkä hallituskautensa kattoi vuodet 2215–2157 eaa., ja hän hallitsi lähes satavuotiaaksi asti. Hän oli vasta lapsi noustessaan valtaistuimelle velipuolensa Merenran jälkeen ja hallitsi aluksi äitinsä holhouksessa. Eygyptin suhteet naapurimaihin heikentyivät selvästi tämän hallituskauden aikana. Edeltäjiensä tavoin Pepi II rakensi pyramidinsa Sakkaraan, mutta virkamiehet eivät enää halunneet tulla haudatuksi hallitsijan pyramidin juurelle, vaan komeisiin kalliohautoihin perintömaittensa tuntumaan.

Pepi II on muinaisen Egyptin pisimpään hallinnut faarao. Hänellä oli pitkän elämänsä aikana useita vaimoja. Pepi II:ta pidetään viimeisenä suurena Egyptin faaraona ennen toista välikautta, sillä pian hänen kuolemansa jälkeen maa hajosi keskenään taisteleviin osiin, ja alkoi hajanainen Egyptin ensimmäinen välikausi.

## Lähteet

## Aiheesta muualla
May Grethe Lerum

**May Grethe Lerum** (s. 1965) on norjalainen romaanikirjailija. Hän on tunnettu etenkin 35 kirjaa käsittävästä romaanisarjastaan *Livets Døtre*, joka ilmestyi 1990-luvulla. Sitä myytiin yhteensä yli 2,5 miljoonaa kirjaa.  Lerum on kirjoittanut myös romaanisarjaa *Solgudens krukke*.

## Lähteet
Chun Lee-Kyung

**Chun Lee-Kyung** (s. 6. tammikuuta 1976) on eteläkorealainen kaukalopikaluistelija ja nelinkertainen olympiavoittaja, jonka uran parhaat vuodet ajoittuivat 1990-luvulle.

Chun Lee-Kyung oli mukana jo 1992 Albertvillen olympialaisissa 15-vuotiaana, mutta ei saavuttanut vielä menestystä. Kaksi vuotta myöhemmin 1994 Lillehammerissa hän voitti kultaa 1 000 metrillä ja 3 000 metrin viestissä. 1998 Naganossa hän voitti samoilla matkoilla kultamitalit, ja saavutti lisäksi 500 metrillä pronssia.

Maailmanmestaruuskisoista Chun on voittanut kaikkiaan neljä kultaa (95, 96, 97, 98), viisi hopeaa  (93, 95, 97, 98) ja kolme pronssia  (93, 94, 98). 

Vuonna 2002 Chun valittiin Kansainvälisen Olympiakomitean urheilijaneuvostoon.

## Aiheesta muualla
* Chun Lee-Kyung KOK:n sivuilla
Diego Ortiz

**Diego Ortiz** (n. 1525 – 1570) oli espanjalainen säveltäjä. Vuodesta 1555 lähtien hän toimi Napolissa. Ortizin tuotantoon kuuluu muun muassa hymnejä ja motetteja. Hän kirjoitti myös tutkielman *Tratado de glosas sobre cláusulas y otros géneros de puntos en la música de violones*.

## Aiheesta muualla
Jan Vennegoor of Hesselink

**Johannes ”Jan” Vennegoor of Hesselink** (s. 7. marraskuuta 1978 Oldenzaal, Alankomaat) on entinen alankomaalainen jalkapalloilija, joka edusti viimeiseksi jääneellä kaudellaan PSV Eindhovenia. Vennegoor of Hesselink oli pelipaikaltaan hyökkääjä. 

Vennegoor of Hesselink siirtyi elokuussa 2006 Glasgow Celticiin PSV Eindhovenista 3,4 miljoonan punnan siirtosummalla ja onnistui maalinteossa heti avausottelussaan. PSV:ssä hän osui yhteensä 90 kertaa 187 ottelussa. PSV:hen hän siirtyi vuonna 2001 FC Twentestä, missä hän teki viiden kauden aikana 64 maalia.

Kesällä 2009 Vennegoor of Hesselinkin pelaajasopimus loppui Celticiin ja hänestä tuli vapaa pelaaja. Tämän jälkeen hän siirtyi englantilaiseen Hull Cityyn ja elokuun lopussa Rapid Wieniin.

Vennegoor of Hesselink pelasi Alankomaiden jalkapallomaajoukkueessa kesän 2006 MM-kisoissa, oltuaan neljä ja puoli vuotta ulkona maajoukkueesta ennen kevättä 2005.

## Lähteet

## Aiheesta muualla
* Virallinen sivu
Fargo (elokuva)

**Fargo** on Joel Coenin ohjaama, Ethan Coenin tuottama ja veljesten yhdessä käsikirjoittama musta draamakomedia, joka sai ensi-iltansa vuonna 1996. Elokuvan pääosissa ovat Frances McDormand, William H. Macy ja Steve Buscemi.

*Fargo* on saanut kaksi Oscaria: parhaasta naispääosasta (McDormand) ja parhaasta alkuperäiskäsikirjoituksesta. Elokuva oli ehdolla seitsemän Oscarin saajaksi, joiden joukossa parhaan elokuvan palkinto. Joel Coen sai parhaan ohjaajan palkinnon muun muassa Cannesin elokuvajuhlilla ja Bafta-gaalassa. Elokuva on saanut useissa elokuvatapahtumissa kaikkiaan 51 palkintoa.

Elokuva valittiin vuonna 2006 Yhdys&shy;valtojen kongressin kirjaston National Film Registryyn, johon kootaan esteetti&shy;sesti, historialli&shy;sesti tai kulttuuri&shy;sesti merkittäviä amerikkalais&shy;elokuvia. American Film Institute otti *Fargon* mukaan satavuotisjuhliensa yhteydessä julkaistuille  ja  listoilleen, minkä lisäksi Frances McDormandin näyttelemä Marge Gundersonin hahmo pääsi  listalle.

Elokuvan perusteella on vuonna 2014 tehty samanniminen televisiosarja.

## Juoni
Elokuva alkaa ilmoituksella, jonka mukaan tapahtumat sijoittuvat Minnesotaan vuoteen 1987 ja perustuvat tositapahtumiin. Lopputeksteissä kuitenkin sanotaan "kaikkien hahmojen olevan fiktiivisiä".

Elokuva kertoo rahapulassa olevan minnesotalaisen autokauppiaan Jerry Lundegaardin (William H. Macy) tarinan. Hän palkkaa kaksi miestä, "hassunnäköisen" Carl Showalterin (Steve Buscemi) ja lakonisen Gaear Grimsrudin (Peter Stormare), sieppaamaan vaimonsa ja vaatimaan 80&nbsp;000 dollarin lunnaita rikkaalta apeltaan (Harve Presnell). Sieppaajat saisivat lunnasrahoista palkkioksi 20&nbsp;000 dollaria kumpikin ja uuden auton.

Suunnitelma kuivuu kokoon, kun osavaltion poliisi pysäyttää sieppaajat lähellä Minnesotan Brainerdia. Showalterin epäonnistuneen lahjusyrityksen jälkeen Grimsrud tappaa poliisin ja kaksi ohiajanutta silminnäkijää.

Paikallinen poliisipäällikkö Marge Gunderson (Frances McDormand) tutkii kuolemia. Seitsemännellä kuulla raskaana oleva Marge seuraa johtolankoja läpi Minneapolisin aina Minnesotan takametsille.

## Näyttelijät

## Palkinnot
### [[Oscar-palkinto|Oscarit]]
*Paras naispääosa: Frances McDormand
*Paras alkuperäiskäsikirjoitus: Joel ja Ethan Coen
Ehdokkaana:
*Paras elokuva
*Paras miessivuosa: William H. Macy
*Paras ohjaus: Joel Coen
*Paras kuvaus: Roger Deakins
*Paras leikkaus: Joel ja Ethan Coen

### [[Bafta-palkinto|Baftat]]
*Paras ohjaus: Joel Coen
Ehdokkaana:
*Paras elokuva
*Paras naispääosa: Frances McDormand
*Paras alkuperäiskäsikirjoitus: Joel ja Ethan Coen
*Paras kuvaus: Roger Deakins
*Paras leikkaus: Joel ja Ethan Coen

### [[Golden Globe]]t
Ehdokkaana:
*Paras komedia tai musikaali
*Paras naispääosa komediassa tai musikaalissa: Frances McDormand
*Paras ohjaaja: Joel Coen
*Paras käsikirjoitus: Joel ja Ethan Coen

## Lähteet

## Aiheesta muualla
*MGM:n Fargo-sivu (Archive.org)
Peter van Vossen

**Peter van Vossen** (s. 21. huhtikuuta 1968 Zierikzee, Alankomaat) on alankomaalainen entinen jalkapalloilija. Hänen pelipaikkansa oli hyökkääjä.

Van Vossen on edustanut uransa aikana monia ammattilaisjoukkueita eri puolilla Eurooppaa; SK Bevereniä, RSC Anderlechtia, Ajax Amsterdamia, Istanbulsporia, Glasgow Rangersia, Feyenoordia ja Vitesseä. Lisäksi hän pelasi uransa alussa pienemmissä seuroissa, kuten Mevo Zierikzee ja VC Vlissingen. SK Beveren Belgiassa oli hänen ensimmäinen ammattilaisseuransa.

Huippuvuosinaankin kovan kritiikin kohteeksi joutunut van Vossen edusti kuitenkin myös Hollannin maajoukkuetta 31 ottelussa, joissa hän teki 9 maalia. Maajoukkuedebyyttinsä 25. maaliskuuta 1992 Jugoslaviaa vastaan tehnyt van Vossen pelasi muun muassa vuoden 2000 EM-kisoissa kahdessa ottelussa vaihdosta kentälle tulleena. Hän lopetti maajoukkueuransa juuri noihin kisoihin Hollannin joukkueen pudottua Italialle välieräottelussa rangaistuslaukauskilpailun jälkeen.

## Tilastot

## Lähteet
Heinrich Finck

**Heinrich Finck** (n. 1444 – n. 1519) oli saksalainen säveltäjä. Suurin osa hänen säilyneistä teoksistaan on lauluja ja muuta vokaalimusiikkia.

Finckin arvellaan syntyneen Bambergissä vuoden 1444 tienoilla. Vuosina 1492–1506 hän toimi muusikkona hoviorkesterissa Puolassa. Vuosina 1510–1519 Finck toimi kapellimestarina Stuttgartissa. Hän kuoli vuonna 1519 tai pian sen jälkeen.
Duilio Davino

**Duilio César Jean Davino Rodríguez** (s. 21. maaliskuuta 1976, Leon, Guanajuato, Meksiko) on meksikolainen jalkapalloilija, joka edustaa Club Américaa. Davinon pelipaikka on puolustaja.

Davino on pelannut Meksikon maajoukkueessa vain 8 ottelua, mutta on kuulunut maansa joukkueisiin muun muassa 1998 MM-kisoissa ja Copa Americassa 2004.
Hän on argentiinalaisen entisen huippupelaajan Jorge "Tarzan" Davinon poika.

## Aiheesta muualla
*Davinon tilastoja
Michael Reiziger

**Michael Reiziger** (s. 3. toukokuuta 1973) on alankomaalainen maajoukkuejalkapalloilija. Hän pelasi keskuspuolustajan tai oikean laitapuolustajan paikalla.

Reiziger oli 1990-luvun puolivälin tietämissä mukana muun muassa Mestarien liigan voittaneessa Ajaxin joukkueessa. 1996 hän siirtyi AC Milaniin, missä oloa sävyttivät loukkaantumiset. Milanista tie vei loukkaantumisten kautta FC Barcelonaan. Barcassa hän voitti kaksi kertaa Espanjan mestaruuden ja kerran Espanjan Cupin. 2004 hän siirtyi Englantiin Middlesbroughiin vapaalla siirrolla, mutta kärsi sielläkin loukkaantumisista. 31. elokuuta 2005 hän siirtyi kotimaansa Eredivisien PSV Eindhoveniin, jota hän edusti kaksi kautta. Hän lopetti aktiiviuransa vuonna 2007.

Alankomaiden maajoukkueessa Reiziger debytoi 12. lokakuuta 1994 Norjaa vastaan. Hän lopetti maajoukkueuransa EM-kisojen 2004 jälkeen. Otteluita hänelle kertyi maajoukkueessa 72 kappaletta ja yhden kerran hän onnistui maalinteossa.

## Lähteet
Anatoli Lunatšarski

**Anatoli Vasiljevitš Lunatšarski** (;  1875 Poltava, Ukraina –  1933 Menton, Ranska) oli neuvostoliittolainen kirjailija ja kulttuuripoliitikko.

Lunatšarski opiskeli Zürichin yliopistossa, jossa hän tapasi eurooppalaisia sosialisteja kuten Rosa Luxemburgin ja Leo Jogichesin. Hän liittyi aluksi sosiaalidemokraatteihin ja 1903 bolševikkeihin. Lunatšarski kuului Aleksandr Bogdanovin kannattajiin 1908. Hän tutustui Bogdanoviin ja Maksim Gorkiin Caprin saarella, jossa he perustivat koulun Venäjän sosialistityöläisille. Vuonna 1910 Bogdanov, Lunatšarski, Mihail Pokrovski ja heidän kannattajansa siirsivät koulun Bolognaan, jossa he jatkoivat opetusta vuodesta 1911 lähtien.

Vuonna 1913 Lunatšarski muutti Pariisiin, jossa hän aloitti oman "Proletaarisen kulttuuripiirinsä". Ensimmäisen maailmansodan alkaessa 1914 hän omaksui kansainvälisen sodanvastaisen ajattelun, joka yhdisti hänet Vladimir Iljitš Leninin ja Lev Trotskin kanssa. Vuonna 1915 Lunatšarski ja Pavel Lebedev-Poljanski aloittivat uudelleen sosiaalidemokraattisen sanomalehden *[[Vperjod]] («Вперёд»; Eteenpäin)* toimittamisen. Vuoden 1917 helmikuun vallankumouksen jälkeen Lunatšarski palasi Venäjälle, kuten muutkin kansainväliset sosiaalidemokraatit, ja liittyi Mežrajonka-ryhmään, joka yhdistyi bolševikkeihin heinä-elokuussa 1917.

Vallankumouksen jälkeen 1917 Lunatšarski nimitettiin koulutuksesta vastaavaksi kansankomissaariksi, ja hän oli myös vastuussa valtion sensuurista. Lunatšarski määräsi Kornei Tšukovskin artikkelin koko loppuosan julkaistavaksi laajalevikkisessä *Lehdistö ja vallankumous* -aikakauslehdessä. Hän jakoi kirjailijat ja runoilijat vanhan ja uuden maailman edustajiin (Anna Ahmatova versus Vladimir Majakovski). Hän perusti riippumattoman proletaarisen taideliikkeen proletkult ja kehitti proletaarikulttuurin (*proletkult*) ohjelmaa. Hänen ansiosta Mariinski-teatteri ja Bolšoi-teatteri päätettiin säilyttää ja taata niille valtion rahoitus. Vuonna 1929 Lunatšarski menetti komissaarin virkansa ja luottamustehtävänsä. Vuonna 1930 hän edusti Neuvostoliittoa Kansainliitossa. Josif Stalin nimitti hänet suurlähettilääksi Espanjaan vuonna 1933. Hän kuitenkin kuoli ennen kuin oli astunut uuteen virkaansa.

Lunatšarskin merkitys oli siinä, että hän suhtautui melko vapaamielisesti kokeilevaan, moderniin ja klassiseen taiteeseen ja pyrki säilyttämään arkkitehtuuria ja taidetta vallankumouksen jälkeisinä aikoina. Hän oli useiden aikakauslehtien toimittaja.

## Suomennetut teokset
* ''Työkoulun periaatteet: liitteenä Neuvostotasavallan asetus yhtenäisestä työkoulusta'', Suomalaisen kommunistisen puolueen keskuskomitea 1919
* *Yhtenäisen työkoulun johtavat periaatteet*, Leningrad: Kirja 1929

## Lähteet
Pomponio Nenna

**Pomponio Nenna** (1556–1608) oli italialainen säveltäjä. Hänen tuotantoonsa kuuluu muun muassa kahdeksan kirjaa madrigaaleja, joista toinen ja kolmas ovat hävinneet.

Nenna syntyi Barissa vuonna 1556. Hänen syntymäpäivästään ei ole varmuutta, mutta hänet kastettiin 13. kesäkuuta. Nennan arvellaan opiskelleen Barissa Stefano Felisin johdolla. Vuonna 1574 Nenna julkaisi ensimmäiset sävellyksensä, neljä villanellaa. Ensimmäisen kirjansa madrigaaleja hän julkaisi vuonna 1582. Madrigaalit omistettiin Andrian kreiville, Fabrizio Carafalle, jonka Carlo Gesualdo surmasi vuonna 1590. Myöhemmin Nenna kuitenkin ystävystyi Gesualdon kanssa ja omisti tälle teoksiaan. Nennan arvellaan myös opettaneen Gesualdolle sävellystä. Nenna kuoli Roomassa vuonna 1608.

## Aiheesta muualla
* 
* Nennan teos ''Recessit Pastor Noster'' Psalterium-kuoron esittämänä. Lisätietoja
Timmy Simons

**Timmy Simons** (s. 11. joulukuuta 1976 Diest) on belgialainen jalkapalloilija, pelipaikaltaan keskikenttämies. Hän pelasi viimeksi Club Bruggessa vuosina 2013–2018.

Simons pelasi Belgiassa SK Lommelissa 1998–2000 ja Club Bruggessa 2000–2005. Kaudella 2002 hänet valittiin Belgian liigan parhaaksi pelaajaksi. Kaudet 2005–2010 hän pelasi Alankomaissa PSV Eindhovenissa ja kaudet 2010–2013 Saksan Bundesliigassa 1. FC Nürnbergin joukkueessa ennen paluutaan kotimaahansa Club Bruggeen.

Simons pelasi Belgian maajoukkueessa 94 maaottelua ja teki niissä kuusi maalia.

Simons on 186 senttimetriä pitkä ja painaa 78 kilogrammaa.

## Lähteet
Reckoning Night

**Reckoning Night** on Sonata Arctican neljäs studioalbumi, joka julkaistiin 11. lokakuuta 2004. Se äänitettiin keväällä 2004. Levyyn sisältyy piilotettu kappale ”Jam”'. Japanin painoksessa on mukana bonuskappale ”Wrecking the Sphere”. Kappale ”Don’t Say a Word” on julkaistu myös Edel Recordsin kokoelmalevyllä *[[Suomimetallia]]*.

*Reckoning Night* debytoi Suomen virallisen albumilistan sijalla kaksi, jolla se pysytteli kaksi viikkoa. Listaviikkoja kertyi yhteensä kahdeksan. Albumi myi Suomessa kultaa ja se on Sonata Arctican siihen mennessä kansainvälisesti myydyin albumi yli 100 000 kappaleen myynnillään. Saksassa listasijoitus oli 77., Norjassa 69., Sveitsissä 85, Ruotsissa 57. ja Espanjassa 92.

Reckoning Nightilta julkaistiin kaksi singleä. Esikoissinglestä ”Don't Say a Word” tuli yhtyeen toinen ensimmäiselle sijalle singlelistalla yltänyt single ja ensimmäinen, joka ylsi tähän ensimmäisellä listaviikollaan. Samaisesta kappaleesta julkaistiin myös nelikappaleinen EP, joka oli samoihin aikoihin singlen kanssa singlelistalla, parhaimmillaan neljännellä sijalla. Toinen single, ”Shamandalie”, oli listalla yhdeksän viikkoa, joista kaksi sijalla kolme.

## Kappaleet

## Kokoonpano

### Yhtye
* Tony Kakko – laulu
* Jani Liimatainen – kitarat
* Henrik Klingenberg – koskettimet
* Marko Paasikoski – basso
* Tommy Portimo – rummut

+

* Nik Van-Eckmann – miesääni (kappaleet ”Don’t Say a Word”, ”White Pearl, Black Oceans” ja ”Wildfire”)

### Tuotanto
* Ahti Kortelainen – äänittäjä
* Mikko Karmila – miksaaja (Finnvox)
* Mika Jussila – masteroija (Finnvox)
* Janne Pitkänen – kansikuva
* Toni Härkönen – valokuvat

## Arvostelut
* Imperiumi: 9/10
* Soundi: 

## Lähteet

## Aiheesta muualla
* sonataarctica.info, sanoitukset
* Levyarvio Imperiumi.netissä
* 
*
Bert Konterman

**Bert Konterman** (s. 14. tammikuuta 1971, Rouveen) on alankomaalainen jalkapalloilija ja jalkapallovalmentaja. Hän oli pelipaikaltaan puolustaja. Hän pelasi vuonna 2004 päättyneellä pääsarjaurallaan Alankomaiden lisäksi Skotlannissa. Hän pelasi Alankomaiden maajoukkueessa 12 ottelua vuosina 1999–2000.

Konterman aloitti uransa paikallisessa amatöörijoukkueessa, SC Rouveenissa. Sieltä hän eteni maansa pääsarjatasolle, Eredivisieen, jossa hän pelasi useissa eri seuroissa (FC Zwolle, SC Cambuur, Willem II, Feyenoord). Maajoukkuedebyyttinsä mies teki 31. maaliskuuta 1999 Argentiinaa vastaan.

Vuonna 2000 Konterman kuului Alankomaiden maajoukkueeseen ja pelasi EM-kilpailuissa kaksi alkulohko-ottelua, joista toisen avauskokoonpanossa. Hän siirtyi kesällä 2000 skotlantilaiseen Glasgow Rangersiin, jonne hänet osti managerina toiminut maanmies Dick Advocaat. Siirtosumma oli 4,5 miljoonaa puntaa.

Vuonna 2003 Konterman palasi Alankomaihin, jossa hän pelasi vielä yhden kauden Vitessessä. Pelaajauransa aikana voitti yhden Alankomaiden-mestaruuden, Feyenoordissa vuonna 1999, ja yhden Skotlannin-mestaruuden, Rangersissa vuonna 2003.

Konterman on pelaajauransa jälkeen toiminut valmentajana erityisesti Alankomaiden nuorisomaajoukkueissa.

## Lähteet
Zinovjev

**Zinovjev** () tai **Zinovjeva** () on muun muassa seuraavien henkilöiden sukunimi:

* Aleksandr Zinovjev (1922–2006), venäläinen loogikko, sosiologi ja kirjailija
* Grigori Zinovjev (1883–1936), venäläinen vallankumouksellinen ja poliitikko
* Lidija Zinovjeva-Annibal (1866–1907), venäläinen kirjailija
* Sauli Zinovjev (s. 1988), suomalainen säveltäjä
* Sergei Zinovjev (s. 1980), venäläinen jääkiekkoilija.

## Katso myös
*Zinovjev-kirje
Yang Yang (A)

**Yang Yang** (; s. 24. elokuuta 1976 Harbin, Kiina) on kiinalainen kaukalopikaluistelija, 22-kertainen maailmanmestari ja kaksinkertainen olympiavoittaja. Lisäksi hänellä on lukuisia himmeämpiä arvokisamitaleita. Maailmancupin kokonaiskilpailun hän on voittanut neljästi.

Yang Yang oli Kiinan kansantasavallan ensimmäinen talviolympialaisten kultamitalisti. Hän käyttää A-kirjainta nimessään erotuksena lähes samannimisestä kollegastaan Yang Yang (S):stä. 

Yang Yang valittiin vuonna 2010 Kansainvälisen olympiakomitean jäseneksi.

## Saavutuksia
### Olympialaiset
*2006 Torino: pronssia 1&nbsp;000 metrillä
*2002 Salt Lake City: kultaa 500 ja 1&nbsp;000 metrillä, hopeaa viestistä
*1998 Nagano: hopeaa viestistä

### MM-kisat
* kokonaiskilpailun kultaa 1997, 1998, 1999, 2000, 2001 ja 2002
* 3 000 m kultaa 1999 ja 2001
* 1 500 m kultaa 1998, 2000, 2001, 2002 ja 2005
* 1 000 m kultaa 1997, 1998, 1999, 2000, 2001 ja 2002
* 500 m kultaa 1997, 2002 ja 2005
* viestikultaa 1998, 1999, 2001 ja 2003
* kokonaiskilpailun hopeaa 2003
* 3 000 m hopeaa 1998 ja 2000
* 1 500 m hopeaa 1999
* 500 m hopeaa 2000
* viestihopeaa 2005
* 3 000 m pronssia 1997
* 1 500 m pronssia 2003
* 1 000 m pronssia 2003
Yang Yang

**Yang Yang** tarkoittaa seuraavia henkilöitä:

*Yang Yang (A), kiinalainen kaukalopikaluistelija.
*Yang Yang (S), kiinalainen kaukalopikaluistelija.
*Yang Yang, kiinanalainen sulkapalloilija.
Ed de Goeij

**Eduard Franciscus ”Ed” de Goeij** (s. 20. joulukuuta 1966 Gouda) on alankomaalainen, vuosina 1985–2006 ammattilaisena pelannut jalkapallomaalivahti.

De Goeij’n ensimmäinen joukkue oli pikkuseura Olympia. Ensimmäinen seura ammattilaistasolla oli Sparta Rotterdam, josta hän siirtyi kaupungin toiseen joukkueeseen, Feyenoordiin, vuonna 1990. Feyenoordissa hän pelasi seitsemän kautta, joiden aikana häneltä jäi pelaamatta vain kahdeksan ottelua. Kausien aikana tuli myös runsaasti menestystä: Alankomaiden liigamestaruus 1993 ja Alankomaiden cupin voitot vuosina 1991, 1992, 1994 ja 1995.

Kesäkuussa 1997 de Goeij solmi uransa rahakkaimman sopimuksen Chelsea FC:n kanssa. Siirtosumma oli 2,25 miljoonaa puntaa. De Goeij oli joukkueen ykkösmaalivahti, ja menestystä tuli jälleen. Chelsean aikana hän voitti Englannin liigacupin (1998), Cup-voittajien cupin (1998) ja FA Cupin (2000). Hän rikkoi myös seuran sisäisen ennätyksen pelaamalla 29 nollapeliä kaudella 1999–2000. Kaiken kaikkiaan de Goeij pelasi seurassa 179 ottelua, joissa 71:ssä nollapelin. Italialainen Carlo Cudicini kuitenkin hankittiin korvaamaan jo melko iäkäs hollantilainen, ja mies siirtyi ilmaiseksi Stokeen. 

De Goeij pelasi Alankomaiden maajoukkueessa 31 maaottelua vuosina 1992–1998. MM-kilpailuissa 1994 hän oli joukkueen ykkösmaalivahti. Hän oli mukana varamaalivahtina EM-kilpailuissa 1996, MM-kilpailuissa 1998 ja EM-kilpailuissa 2000.

## Lähteet
Gregorius Ekholm

**Gregorius Ekholm** (20. helmikuuta 1921 Tukholma &ndash; 14. marraskuuta 1985 Helsinki) oli Mannerheim-ristin ritari n:o 139. Aviottomana lapsena syntynyt Ekholm eli lapsuudessaan enonsa, jääkäriupseeri Per Ole Ekholmin sekä ajoittain isoisänsä hoidossa. Sodan jälkeen Ekholm toimi liike-elämässä valmistuttuaan 1950-luvun alussa ekonomiksi.

## Ansioitunut sotilas
Ekholm toimi talvisodassa jonkin aikaa enonsa lähettinä Ryhmä Talvelassa. Jatkosodan Ekholm aloitti vänrikkinä toimien aluksi patteriston viestiupseerina ja myöhemmin jääkärijoukkueen johtajana.

Ekholmille ehdotettiin Mannerheim-ristiä ensimmäisen kerran kesällä 1943 ansioitumisesta partiotoiminnassa; ehdotus ei kuitenkaan edennyt. Toisen kerran nimitysesitys tehtiin kesällä 1944 Ekholmin ollessa sotilasarvoltaan luutnantti. Nimitysesityksessä kiinnitetään jälleen huomiota henkilökohtaiseen rohkeuteen partiotoiminnassa; perusteluihin sisältyy muun muassa maininta tykin valtaamisesta ja käytöstä "entisiä käyttäjiään vastaan". Puna-armeijan suurhyökkäyksen alkaessa Ekholm oli Sinisten Prikaatin mukana Kannaksella, jossa hän tuhosi juhannusviikolla kahtena peräkkäisenä päivänä yhteensä 7 vihollisen raskasta panssarivaunua. Ekholmin teot "olivat omiaan synnyttämään itseluottamusta hänen alaisissaan".

Vuonna 1964 Ekholm ylennettiin reservissä kapteeniksi ja vuonna 1974 majuriksi. Hän toimi myös Mannerheim-ristin ritarien säätiön tilintarkastajana sekä valtuuskunnan ja hallituksen varajäsenenä.

## Ivan Belovin murha

Helsingin Lauttasaaressa ammuttiin 3. marraskuuta 1944 neuvostoliittolainen upseeri, rannikkotykistön talouskapteeni Ivan Belov. Risto Niku nimeää kirjassaan *Kuka ampui kapteeni Ivan Belovin?* Gregorius Ekholmin tämän henkirikoksen avaintodistajaksi. Nikun mukaan Ekholm ei itse ole ampuja, mutta oli tämän kanssa yhtä aikaa pidätettynä ja oli antanut ampujan käyttöön salkkunsa, joka tältä unohtui rikospaikalle.

## Kirjallisuutta
*

## Lähteet
* Hurmerinta, Ilmari ja Viitanen, Jukka: Suomen puolesta, Mannerheim-ristin ritarit 1941–1945, Gummerus: Jyväskylä 2004 .

### Viitteet
Nadežda Krupskaja

**Nadežda Konstantinova Krupskaja** (, 26. helmikuuta (J: 14. helmikuuta) 1869 Pietari, Venäjä – 27. helmikuuta 1939 Moskova) oli venäläinen vallankumouksellinen ja bolševikki sekä Neuvostoliiton perustajan Vladimir Leninin puoliso.

Krupskajan isä oli vapaamielinen upseeri.  Krupskaja toimi monissa Venäjän Sosiaalidemokraattisen Työväenpuolueen johtotehtävissä puolueen perustamisesta asti. Vallankumouksen jälkeen hänet nimitettiin koulutuksesta vastanneen kansankomissaarin Anatoli Lunatšarskin apulaiseksi. Krupskajan suhde Leniniin oli enemmän ammatillinen kuin romanttinen, ja Aleksandra Kollontai kuvaili sitä jopa orjuudeksi. 

Vaikka Krupskaja oli arvostettu NKP:n piirissä, hän ei pystynyt estämään Josif Stalinin valtaannousua eikä Leninin ympärille rakennettua henkilökulttia. Stalin ja hänen kannattajansa pyrkivät eristämään Krupskajan. 

Krupskaja oli alkujaan opettaja, ja vuodet 1929–1939 hän oli kansansivistystyön varakansankomissaari. Koulutus ja kirjastolaitos olivat hänen työssään keskeisellä sijalla. Hän loi Neuvostoliiton kirjastolaitoksen.

## Suomennetut teokset
* Elämäntapakysymyksistä, artikkelikokoelma, 1931
* Kasvatuksesta, valittuja kirjoituksia ja puheita, 1965
* Koulujen itsehallinnosta, 1932
* Lenin propagandistina ja agitaattorina, 1933
* Lenin puoluelehdistön toimittajana ja järjestäjänä, 1935
* Leninin elämänvaiheet, 1969
* Muistelmia Leninistä. Bolshevikkien maanalaista toimintaa ja Toveri Lenin Suomessa vv. 1905-1907, 1931
* N. Krupskajan Kirjeitä pioneereille, 1933
* Toverit, työläiset taistelkaa polyteknillisen koulun puolesta, 1931
* Varhaiskoulukasvatuksesta maaseudulla (III Yleisvenäläinen varhaiskoulukasvatuksen konferenssi), 1926

## Lähteet

## Aiheesta muualla

* 
*
Eva Ollikainen

**Eva Sofia Ollikainen** (s. 12. helmikuuta 1982 Espoo) on suomalainen kapellimestari ja pianisti. 

Eva Ollikainen syntyi Lea ja Juha Ollikaisen perheeseen. Hän valmistui musiikin maisteriksi (piano) 2002 ja 2005 (orkesterin johto). Ollikainen on opiskellut muun muassa Jorma Panulan ja Leif Segerstamin oppilaana. Ollikainen on Uusinta-kamariyhtyeen kapellimestari., Polyteknikkojen Orkesterin kapellimestari hän oli 2003–2005. Pianistina Ollikainen on ollut muun muassa finalisti Eurovision nuorten solistien Suomen karsinnassa 2000.

Vuonna 2003 Ollikainen voitti toisen eurooppalaisen Jorma Panula -kapellimestarikilpailun.  Paulon Säätiön Hulda Paulo -palkinnon hän sai 2009.

Ollikainen on kantaesittänyt ja levyttänyt useiden suomalaissäveltäjien teoksia (muun muassa Pasi Lyytikäisen *Helsinkiin*-ooppera sekä Osmo Tapio Räihälän sellokonsertto). 

## Lähteet
Anton Maiden

**Anton Maiden** (oik. **Anton Gustafsson**, 24. helmikuuta 1980 – 1. marraskuuta 2003) oli ruotsalainen henkilö, josta tuli internet-ilmiö vuoden 1999 paikkeilla kun hänen MIDI-tiedostojen päälle laulamansa Iron Maiden -kappaleet levisivät internetissä.

Anton Maiden aloitti julkaisemalla internetissä ystävilleen muutamia lauluja, joiden saavuttaman pienen suosion jälkeen hän julkaisi niitä albumillisen. Levy sai nimekseen *Anton Gustafsson Tolkar Iron Maiden* ja sitä ovat levittäneet muun muassa Lunacy ja Nihilism.

Anton Gustafsson teki itsemurhan marraskuussa vuonna 2003.

## Tuotanto

Albumi: *Anton Gustafsson Tolkar Iron Maiden*

## Kappaleet

### CD 1

# *22, Acacia Avenue*
# *Afraid To Shoot Strangers*
# *Alexander The Great*
# *Can I Play With Madness*
# *Children Of The Damned*
# *Deja Vu*
# *Fear Of The Dark*
# *Fortunes Of War*
# *Futureal*
# *Heaven can wait*
  	
### CD 2
	
# *Infinite Dreams*
# *Lord Of The Flies*
# *Running Free*
# *Revelations*
# *The Clairvoyant*
# *The Evil That Men Do*
# *To Tame A Land*
# *Wasted Years*
# *Wasting Love*
# *When Two Worlds Collide*

## Lähde

## Aiheesta muualla
* Anton Gustafssonin kotisivu  
*
Ikoninurkka

**Ikoninurkka** (karjalaksi *suuri čuppu* eli suuri nurkka) on ortodoksisessa perinteessä kodeissa tai julkisissa tiloissa oleva nurkka, johon on sijoitettu ikoneja, lampukka ja mahdollisesti karjalaisessa perinteessä käspaikka, eli koristeellisesti kirjailtu pyyhe. Ikoninurkan äärellä toimitetaan pieniä kotihartauksia. Ikoninurkkaus sijoitetaan tyypillisesti huoneen itäiselle seinälle tai koilliseen tai kaakkoiseen kulmaan. Sen on tarkoitus olla varattuna vain kirkolliselle kuvastolle ja esineille, eikä samalle seinällä yleensä pidetä muita tauluja.

## Lähde
Meripelastusalus

**Meripelastusalus** on laiva tai vene, joka on suunniteltu vesillä tapahtuvaan pelastustoimintaan. Suomessa meripelastusaluksella tarkoitetaan tyypillisemmin joko Rajavartiolaitoksen tai Suomen Meripelastusseuran yksiköitä. Meripelastusalukset on tarkoitettu ensisijaisesti ihmishenkien ja vasta toissijaisesti omaisuuden pelastamiseen.

Meripelastusveneen pelastusvarusteisiin kuuluu muun muassa pintapelastusvälineitä, hinausköysiä, tyhjennyskalustoa, palonsammutusvälineitä ja sairaankuljetuskalustoa. Lisäksi veneet on varustettu monipuolisin navigaatiolaittein, jotta merenkulku sujuu turvallisesti myös pimeällä tai huonoissa sääoloissa.

Suomen Meripelastusseuran pelastusveneet jakaantuvat viiteen luokkaan: PV1... PV5, minkä lisäksi on apuvene- (AV) ja risteilijäluokka (PR).

## Aiheesta muualla
* Merivartiosto
Ulkoministeri

**Ulkoministeri** on hallituksen jäsen, jonka päävastuulla ovat kansainväliset suhteet. Ulkoministeri on monissa maissa yksi merkittävimmistä ministerinviroista. Joissakin tapauksissa pääministeri tai presidentti ottaa itse ulkoministerin tehtävät hoidettavakseen.

Suomessa ulkoministerin nimike oli vuoden 2017 loppuun asti ulkoasiainministeri. Isossa-Britanniassa nimike on *Secretary of State for Foreign and Commonwealth Affairs* ja Yhdysvalloissa *[[Yhdysvaltain ulkoministeri|Secretary of State]]*.

## Nykyisiä ulkoministerejä
* Dominic Raab, Britannia 2019–
* Jean-Yves Le Drian, Ranska 2017–
* Ann Linde, Ruotsi 2019–
* Elina Valtonen, Suomi 2023–
* Sergei Lavrov, Venäjä 2004–
* Urmas Reinsalu, Viro 2019–
* Marco Rubio, Yhdysvallat 2025–
* Wang Yi, Kiina 2013–

## Huomattavia ulkoministerin tehtävissä ansioituneita
*Nikita Panin, Venäjä 1762–1781
*Charles-Maurice Talleyrand, Ranska 1797–1807
*Klemens von Metternich, Itävalta 1809–1848
*Sergei Sazonov, Venäjä 1910–1916
*Raymond Poincaré, Ranska 1912–1913, 1922–1924
*Edvard Beneš, Tšekkoslovakia 1918–1935
*George Curzon, Yhdistynyt kuningaskunta 1919–1924
*Gustav Stresemann, Saksa 1923–1929
*Austen Chamberlain, Yhdistynyt kuningaskunta 1924–1929
*Frank B. Kellogg, Yhdysvallat 1925–1929
*Aristide Briand, Ranska 1925–1932
*Joachim von Ribbentrop, Saksa 1938–1945
*Anthony Eden, Yhdistynyt kuningaskunta 1935–1938, 1940–1945, 1951–1955
*Vjatšeslav Molotov, Neuvostoliitto 1939–1949, 1953–1956. (vuoteen 1946 *ulkoasian kansankomissaari*)
*Andrei Gromyko, Neuvostoliitto 1957–1985
*Ahti Karjalainen, Suomi 1961–1975
*Henry Kissinger, Yhdysvallat 1973–1977
*Cyrus Vance, Yhdysvallat 1977–1980
*Huang Hua, Kiinan kansantasavalta, 1976–1983
*Qian Qichen, Kiinan kansantasavalta 1988–1998
*Tarja Halonen, Suomi 1995–2000 (*ulkoasiainministeri*)
*Wolfgang Schüssel, Itävalta 1995–2000
*Colin Powell, Yhdysvallat 2001–2005
*Jack Straw, Yhdistynyt kuningaskunta 2001–2006
*Paavo Väyrynen, Suomi 1977–1982, 1983–1987, 1991–1993

## Lähteet
Boudewijn Zenden

**Boudewijn "Bolo" Zenden** (s. 15. elokuuta 1976 Maastricht, Limburg, Alankomaat) on alankomaalainen jalkapallovalmentaja ja entinen pelaaja. Hän pelasi urallaan yleensä vasemmalla laidalla puolustajana tai keskikentällä. Hän toimii PSV Eindhovenin organisaatiossa juniorivalmentajana.

## Ura

Zenden aloitti ammattilaisuransa PSV Eindhovenissa vuonna 1994. Hän pelasi siellä vuoteen 1998 saakka, kunnes alankomaalaisia tähtipelaajia riveihinsä haalinut, Louis van Gaalin valmentama FC Barcelona osti hänet. Espanjan visiitti kesti kolme kautta, ja vuodet 2001-2003 Zenden pelasi Chelsea FC:ssä vaihtelevalla menestyksellä ja peliajalla. Jo laskusuunnassa ollut tähti myytiin Middlesbroughiin vuonna 2003. Hieman yllättäen Zenden siirtyi takaisin terävimmälle huipputasolla allekirjoittamalla sopimuksen Liverpool FC:n kanssa heinäkuussa 2005.

Rafael Benitezin uusien hankintojen myötä Zendenin peliaika jäi Liverpoolissa vähäiseksi ja kesällä 2007 hän siirtyi ranskalaisseura Olympique de Marseillen riveihin. Zenden jätti Marseillen kesällä 2009. Hän teki sopimuksettomana pelaajana sopimuksen Valioliigan Sunderlandiin. Zenden edusti Sunderlandia kahden kauden ajan, kunnes lopetti uransa 35-vuotiaana vuonna 2011.

Zenden on pelannut myös 40 ottelua maajoukkueessa ja edustanut maataan 1998 MM-kisoissa sekä vuosien 2000 ja 2004 EM-kisoissa. Vuoden 1998 kisoista hänet muistetaan erityisesti upeasta maalistaan Kroatiaa vastaan pronssiottelussa.

Pelaajauransa jälkeen Zenden toimi Chelseassa Rafael Benítezin apulaisvalmentajana.  Kesäkuussa 2013 Zenden siirtyi PSV Eindhovenin organisaatioon juniorivalmentajaksi. 

Zendenillä on myös musta vyö judossa, jossa hän voitti nuoruudessaan myös alueellisen mestaruuden.

## Lähteet
Estremoz

**Estremoz** on kaupunki Portugalissa. Se sijaitsee maan eteläosissa Évoran piirissä Alentejon alueella. Kaupungin pinta-ala on 514 neliökilometriä ja asukasluku noin 13&nbsp;500. Estremozin tämänhetkinen pormestari on Luís Filipe Pereira Mourinha.

## Lähteet

## Aiheesta muualla
John Heitinga

**John Gijsbert Allan ”Johnny” Heitinga** (s. 15. marraskuuta 1983 Alphen aan den Rijn, Alankomaat) on alankomaalainen jalkapalloilija, joka pelasi puolustajana Alankomaiden maajoukkueessa 87 ottelua ja teki niissä seitsemän maalia vuosina 2004–2013. Seuratasolla hän edusti muun muassa espanjalaista Atlético Madridia ja englantilaista Evertonia. 

## Ura

Heitinga kuului pikkupojasta saakka Ajaxin nuorisoryhmään. Hän debytoi edustusjoukkueessa 26. elokuuta 2001 Feyenoordia vastaan ja vakiinnutti pian paikkansa avauskokoonpanossa. Välissä hän joutui pitämään polvivamman vuoksi puolen vuoden tauon, jonka jälkeen hän loukkaantui heti paluuottelussa, mikä tiesi jälleen pelitaukoa. Kaudella 2003–2004 hän palasi jälleen huipputasolle, mikä tiesi myös kutsua Alankomaiden A-maajoukkueeseen. Hän pelasi 2004 EM-kilpailuissa.

Kauden 2004–2005 jälkeen Heitingan asema Ajaxissa, kuten myös koko joukkueen sisäinen järjestys, koki muutoksia. Ronald Koemanin valmennuskauden loppuaikoina Heitinga menetti paikkansa avauskokoonpanossa, ja Danny Blindin tultua joukkueen peräsimeen hänestä tehtiin hetkeksi aikaa yllättäen joukkueen kapteeni. Sittemmin hän menetti kapteeninnauhansa ja jäi vähemmälle peliajalle. Kauden 2007–2008 päättyessä Ajax ilmoitti Heitingan siirrosta Espanjan pääsarjassa pelaavaan Atlético Madridiin. Yhden Atléticossa pelatun kauden jälkeen Heitinga siirtyi Englannin Valioliigan Evertoniin kuuden miljoonan punnan siirtokorvauksella.  

Vuoden 2006 MM-kilpailuiden neljännesvälierissä Portugalia vastaan Heitinga muistetaan kirjoittamattoman fair play -säännön rikkomisesta. Heitinga ei suostunut palauttamaan palloa portugalilaisille tuomaripallon jälkeen, vaan lähti itse hyökkäämään.

## Saavutukset
* Alankomaiden pääsarjamestaruus: 2002, 2004
* Alankomaiden cup: 2002, 2006, 2007
* Alankomaiden supercup: 2002, 2005, 2006, 2007

## Lähteet

## Aiheesta muualla
* Virallinen sivusto
Hannu Porkka

**Hannu Porkka** (s. 16. toukokuuta 1958) on suomalainen lyömäsoittaja. Hän on opiskellut Sibelius-Akatemiassa vuosina 1977–1981. Hän oli Kotkan kaupunginorkesterin jäsen 1980–1981. Porkka soitti lyömäsoittimia Hassisen kone -rockyhtyeessä 1981–1982. Hän toimii nykyään Joensuun kaupunginorkesterin lyömäsoitinten äänenjohtajana. Porkka on soittanut myös yhtyeissä Silmienvaihtajat ja Kosmonauts.
Izvestija

**Izvestija** (Известия, ’Uutiset’) on venäläinen sanomalehti. Se ilmestyy maanantaista perjantaihin 12–48-sivuisena, A2-sivukoon sanomalehtenä. *Izvestijan* Moskovan-painoksessa on lisäksi perjantaisin mukana 40-sivuinen kokoa A3 oleva viikkoliite. 

## Historia
### Neuvostoaika
*Izvestija* perustettiin helmikuun vallankumouksen aikana maaliskuussa 1917. Se sai ensimmäiseksi nimekseen *Izvestija Petrogradskago Soveta Rabotših Deputatov* (Извѣстія Петроградскаго Совѣта Рабочихъ Депутатовъ, ’Pietarin työläisedustajien neuvoston uutiset’), mutta käytännössä nimeksi lyheni *Izvestija*. Neuvostoaikana lehti toimi maan hallituksen sanomalehtenä, kun taas toinen lehti, *[[Pravda]]* oli kommunistipuolueen virallisena äänenkannattajana. Vuodesta 1977 virallisena nimenä ollut *Izvestija sovetov narodnyh deputatov SSSR* (Известия Советов народных депутатов СССР, ’SNTL:n kansanedustajien neuvoston uutiset’) lyhennettiin Neuvostoliiton vallankaappausyrityksen 1991 jälkeen nimeksi *Izvestija*.

Neuvostoajan jälkeen *Izvestija* on kuvaillut itseään kansallismieliseksi venäläiseksi sanomalehdeksi.

### Venäjän valtaa lähellä olevaksi mediaksi
*Izvestija* oli aiemmin Vladimir Putinin hallintoon kriittisesti suhtautunut suuri sanomalehti. Lehden linja muuttui, kun sen osti valtion omistama Gazprom-yhtiö heinäkuussa 2005. Gazprom omisti lehden mediakonserninsa Gazprom-Median kautta.

Lehden pääomistaja vaihtui uudemman kerran 21. toukokuuta 2008; uudeksi omistajaksi tuli Gazprom-Median osakasyhtiö, vakuutusyhtiö SOGAZ. Tämä vakuutusyhtiö kuuluu Putinin lähipiiriin luetun, Venäjän mahtavimpana pidetyn mediamogulin, miljardööri Juri Kovaltšukin yhtiöihin. *Izvestija* luetaan omistusmuutoksen jälkeenkin Venäjän valtaa tukevaan lehdistöön. Lehden osake-enemmistöä (50,19&nbsp;%) hallitaan holdingyhtiö Natsionalnaja Media Gruppan välityksellä.

## Lähteet

## Aiheesta muualla

* Известия 
* Национальная Медиа Группа 
** National Media Group
Uğur Yıldırım

**Uğur Yıldırım** (s. 5. elokuuta 1982, Apeldoorn, Alankomaat) on alankomaalainen jalkapalloilija, joka edustaa Eredivisien SC Heerenveeniä. Yıldırımillä on myös Turkin kansalaisuus.

Aikaisemmin Brink en Ordenia ja Go Ahead Eaglesiä edustanut Yıldırım on turkkilaisten vanhempien lapsi, mutta hän on kasvanut Alankomaissa, ja tästä syystä hän valitsi maajoukkueekseen Alankomaat. Hän debytoi maajoukkueessa Englantia vastaan.

## Ammattilaisuran tilastot
*2000-01 Go Ahead Eagles (18 ottelua/3 maalia)*
*2001-02 Go Ahead Eagles (32/4)*
*2002-03 Go Ahead Eagles (34/18)*
*2003-04 Go Ahead Eagles (35/19)*
*2004-05 SC Heerenveen (34/7)
*2005-06'SC Heerenveen (31/4)
*2006-07'SC Heerenveen
"*" kausi toiseksi korkeimmalla sarjatasolla
Cartaxo

**Cartaxo** on kaupunki Portugalissa. Sen pinta-ala on 158 neliökilometriä ja asukasluku noin 24&nbsp;200. Kaupunki sijaitsee Santarémin piirissä, Portugalin keskiosissa. Cartaxo on ollut kaupunki vuodesta 1995 lähtien.

## Lähteet

## Aiheesta muualla